23POR-209

EH Bildu Nafarroa talde parlamentarioko eledun Arantxa Izurdiaga Osinagak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Osoko Bilkuran ahoz erantzun dezan:

Jokoari buruzko 16/2006 Foru Legea aldatzen duen 21/2022 Foru Legea 2022ko uztailaren 15ean sartu zen indarrean. Legeak, besteak beste, 26 ter artikulu berri bat jaso zuen, ostalaritzako establezimenduetan edo antzekoetan apustu-terminalak arautzeko. 26 ter artikuluaren hirugarren apartatuak hemezortzi hilabeteko egokitzapen-aldi bat ezartzen du, ostalaritzako establezimenduetan instalatuta dauden makinek kontrol teknikoko sistemak eduki ditzaten, horietarako sarbidearen kontrola bermatu ahal izateko.

Hemezortzi hilabeteko epea 2024ko urtarrilean bukatzen denez, Nafarroako Gobernuak zer neurri hartu du ostalaritzako establezimenduetan instalatuta dauden apustu-terminalek legeak ezarritako epean sarbide-kontroleko sistemak dituztela bermatzeko?

Iruñean, 2023ko urriaren 30ean

Foru parlamentaria: Arantxa lzurdiaga Osinaga